قونیادا مؤو‌لانا جلاالدین رومی‌نین توربه‌سی‌نین اولدوغو مؤو‌لانا موزه‌سینی، 2016.جی ایلده یئرلی و خاریجی 2 میلیون 429 مین 31 توریست گزدی.
قوناقلارینین هر ایل آرتدیغی مؤو‌لانا موزه‌سی، 2014.جو ایلده 2 میلیون 89 مین 41، 2015.جی ایلده ده 2 میلیون 571 مین 267 نفرله اؤز رکوردونو قیردی.
گئچن ایل موزه و توریست ساییسیندا ائل اساسیندا ایسه قونیا، ایستانبول‌دان سونرا ایکینجی سیرادا یئر آلدی.
قونیا مدنیت و توریزم مودورو عبدالستار یارار، مؤو‌لانا موزه‌سی‌نین 2016دا دا مین‌لرجه انسانی آغیرلادیغینی سؤیله‌یه‌رک،
"مؤو‌لانا موزه‌سی بو ایل توپقاپی و آیاصوفیا موزه‌لری‌نین ده اؤنونه گئچه‌رک قوناق ساییسی باخیمین‌دان تورکیه‌دکی موزه‌لر آراسیندا بیرینجی سیرادا یئر آلدی" دئدی.
یارار آیریجا، حضرت مؤو‌لانانین اؤیرتی‌لرینین/تعلیم‌لرینین داها چوخ انسانا چاتابیلمه‌سی مقصدیله اؤنوموزدکی گون‌لرده اونیورسیته‌لر، سیویل توپلوم قورولوشلاری، قامو قوروم و قورولوش‌لاری‌نین ایشتیراک ائدجیی گئنیش موشاویره ییغینجاق‌لاری دوزنله‌مه‌نی پلانلادیق‌لارینی ایفاده ائتدی.
